C 214/132
LT
Europos Sąjungos oficialusis leidinys
2023 6 16
2023 m. sausio 19 d., ketvirtadienis
75. supranta, kad raginimai užtikrinti didesnį skaidrumą negali lemti mažesnės klientų teisėtų finansinių interesų apsaugos ir kad siekiant šio tikslo turi būti taikomos esamos teisinės sistemos ir duomenų apsaugos tvarka; 76.
ragina banko atstovus aktyviau bendradarbiauti ir bendrauti su Parlamentu, ypač finansinės veiklos kontrolės srityje;
77. yra susirūpinęs, kad 2018–2021 m. įvairovės ir įtraukties strategijoje nustatyti tikslai ne visiškai pasiekti; ragina EIB stengtis imtis konkrečių veiksmų siekiant pagerinti savo darbuotojų lyčių pusiausvyrą, ypač vadovybės ir vyresniųjų pareigūnų lygmenimis; 78. supranta, kad COVID-19 pandemijos metu sumažėjęs įdarbinimas, specifinis banko norimų profilių pobūdis (kalbant apie rizikos valdymo, atitikties užtikrinimo ir IT funkcijas, daugeliu atvejų bankų sektoriuje ir specializuotuose sektoriuose diversifikacija nėra užtikrinama) ir Liuksemburgo darbo rinkos konkurencingumas yra apribojimų, į kuriuos reikia atsižvelgti vertinant bendrą padėtį, pavyzdžiai; 79. pripažįsta ilgalaikius susirūpinimą keliančius klausimus ir skundus, susijusius su dideliais administracinių ir profesinių kategorijų darbuotojų darbo užmokesčio skirtumais; atkreipia dėmesį į dideles pragyvenimo išlaidas Liuksemburge ir pažymi, kad Liuksemburgui nustatytas 100 proc. korekcinis koeficientas, nors jis turėtų būti didesnis; atkreipia dėmesį į sunkumus, su kuriais susiduria administracinės kategorijos darbuotojai, ir į tai, kokį neigiamą poveikį jie gali daryti darbo EIB patrauklumui ir jo darbuotojų gyvenimo lygiui; 80.
ragina banką ir toliau imtis veiksmų siekiant didesnės lyčių pusiausvyros savo organizacijoje;
81. palankiai vertina tai, kad EIB nuolat stebi geografinę pusiausvyrą ir kad į duomenis šiuo klausimu atsižvelgiama dabartiniuose ir ateities įdarbinimo procesuose; 82. pakartoja savo raginimą EIB užtikrinti tinkamą geografinį atstovavimą visoms valstybėms narėms jo administracijoje, atsižvelgiant į kandidatų kompetenciją ir nuopelnus; ragina banką paskelbti viduriniosios grandies ir vyresniosios vadovybės narių pareigų pasiskirstymą pagal lytį ir pilietybę; 83. atkreipia dėmesį į du pasiūlymus dėl teisės streikuoti sistemos ir profesinių sąjungų pripažinimo sistemos ir supranta, kad Valdymo komitetas laiku patvirtins šias sistemas; 84. ragina banką toliau teikti ataskaitas dėl įgyvendinimo priemonių, kurios įdiegtos remiantis 2021 m. sveikatos ir gerovės tyrimu; visų pirma ragina banką pranešti apie vidaus valdymo ir vidaus įdarbinimo procesų skaidrumą ir apie priemones, kurių imtasi siekiant atsižvelgti į darbuotojų pasitenkinimo darbu apklausų rezultatus; Tolesni veiksmai, susiję su Parlamento rekomendacijomis 85. ragina EIB toliau teikti ataskaitas apie pažangą ir padėtį įgyvendinant ankstesnes Parlamento rekomendacijas, pateiktas jo metinėse rezoliucijose, visų pirma, apie: a) investicijų strategijos ir pasiektų rezultatų poveikį (ekonominį, aplinkosauginį ir socialinį), prisidedant prie subalansuotos ir stabilios vidaus rinkos plėtros Sąjungos interesų labui; b) veiksmus, priimtus siekiant sustiprinti kovą su netinkamu elgesiu ir interesų konfliktais, mokesčių vengimu, sukčiavimu ir korupcija; c) priemones, kuriomis siekiama stiprinti paramą MVĮ ir reikalavimus atitinkantiems ekonominės veiklos vykdytojams įgyvendinant ES politiką ir vengti bet kokių naujų reikalavimų, dėl kurių MVĮ rastųsi daugiau biurokratijos; d) tolesnius veiksmus, susijusius su šioje rezoliucijoje pateiktais raginimais ir prašymais; o o
o
86. paveda Pirmininkei perduoti šią rezoliuciją Tarybai ir Komisijai ir ragina Tarybą ir EIB direktorių valdybą surengti diskusijas dėl šios rezoliucijos.